Diari Oficial de la Generalitat Valenciana


Sumari del DOGV 6974, del 27-02-2013 (2013/1845)

RESOLUCIÓ de 18 de gener de 2013, de la Direcció General d'Innovació, Ordenació i Política Lingüística, per la qual es publica la línia pressupostària i es determinen els crèdits que han de finançar durant 2013 les beques per a la realització de pràctiques professionals en matèria d'assistència lingüística en anglés en centres docents dependents de la Generalitat convocades per mitjà de l'Orde 54/2012, de 9 d'agost.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6974

Data del DOGV
:   27-02-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/1845


Data del document
:   18-01-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 18 de gener de 2013, de la Direcció General d'Innovació, Ordenació i Política Lingüística, per la qual es publica la línia pressupostària i es determinen els crèdits que han de finançar durant 2013 les beques per a la realització de pràctiques professionals en matèria d'assistència lingüística en anglés en centres docents dependents de la Generalitat convocades per mitjà de l'Orde 54/2012, de 9 d'agost. [2013/1845]  
Per mitjà de l'Orde 54/2012, de 9 d'agost, de la Conselleria d'Educació, Formació i Ocupació, per la qual es convoquen 329 beques per a la realització de pràctiques professionals en matèria d'assistència lingüística en anglés en centres docents dependents de la Generalitat durant l'exercici 2012-2013, es va convocar la concessió de les dites beques i es van aprovar les bases de la convocatòria.  
Per mitjà de sengles resolucions d'1 d'octubre de 2012 i d'1 de novembre de 2012, de la Direcció General d'Innovació, Ordenació i Qualitat Educativa, este òrgan directiu va resoldre la concessió d'estes beques, de conformitat amb la delegació efectuada en la base desena, apartat 3, de la convocatòria.  
Al seu torn, la base quarta de la convocatòria establix que el període de duració de la beca serà de huit mesos, de l'1 d'octubre de 2012 al 31 de maig de 2013; no obstant això, l'apartat segon de l'orde especifica que per a l'any 2013, la pròrroga de les beques estarà condicionada a l'existència de crèdit adequat i suficient en el pressupost del dit exercici.  
En la Llei de Pressupostos de la Generalitat per a l'exercici 2013 hi ha la línia de subvenció M79969934, en el capítol IV de l'aplicació pressupostària 421.30. S'hi disposa del crèdit adequat i suficient per a finançar les beques concedides en les resolucions de concessió abans citades, de l'1 de gener de 2013 al 31 de maig de 2013.  
  
Per tot això, i fent ús de les competències que m'atribuïx el Decret 19/2012, de 7 de desembre, del Consell, pel qual es determinen les conselleries en què s'organitza l'administració de la Generalitat, i atenent el que disposen l'Orde 54/2012, de 9 d'agost, de la Conselleria d'Educació, Formació i Ocupació, el Decret 132/2009, de 4 de setembre, del Consell, pel qual es regula la concessió de beques, així com la Llei 38/2003, de 7 de novembre, General de Subvencions i en el seu reglament aprovat pel Reial Decret 887/2006, de 21 de juliol, resolc:  
  
  
Primer  
Per a l'exercici 2013, l'import de les beques concedides segons l'Orde 54/2012, de 9 d'agost, de la Conselleria d'Educació, Formació i Ocupació, per la qual es convoquen 329 beques per a la realització de pràctiques professionals en matèria d'assistència lingüística en anglés en centres docents dependents de la Generalitat durant l'exercici 2012-2013 (concedides per Resolució d'1 d'octubre de 2012, DOCV 31.10.2012, i per Resolució d'1 de novembre de 2012, DOCV 20.11.2012), es finançaran amb càrrec a la línia de subvenció U77888148, en el capítol IV de l'aplicació pressupostària 56.51.62.864.13 corresponent al Pressupost de la Generalitat per a l'any 2013, per un import global màxim d'1.525.000 euros.  
  
Segon  
De conformitat amb la base quarta de l'Orde 54/2012, de 9 d'agost, de la Conselleria d'Educació, Formació i Ocupació, el finançament i crèdits aprovats seran per al gaudi efectiu d'estes beques concedides des del dia 1 de gener de 2013 fins al 31 de maig de 2013.  
  
  
Tercer  
Durant l'exercici 2013, l'import de les beques s'abonarà mensualment i una vegada vençuda la mensualitat corresponent, prèvia certificació de la Direcció General d'Innovació, Ordenació i Política Lingüística.  
  
Quart  
Esta resolució produirà efectes l'endemà de la seua publicació en el Diari Oficial de la Comunitat Valenciana.  
  
Segons el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o bé cabrà plantejar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació.   
  
València, 18 de gener de 2013.- La directora general d'Innovació, Ordenació i Política Lingüística: Beatriz Gascó Enríquez.